একপাশে চার-পাঁচজন মিলে দাঁড়িয়ে কথা বলছিলেন। তাদের মধ্যে একজনকে একটু চেনা মনে হচ্ছিল। হলেও হতে পারেন তিনি সমর দাস। পুরোনো ঢাকার লক্ষ্মীবাজারে থাকতেন। ভালো গীটার বাজান। তার সঙ্গে একবার আলাপ হয়েছিল এক অনুষ্ঠানে। পরে তাকে আমাদের আয়োজিত এক অনুষ্ঠানেও এনেছিলাম। সামনে গিয়ে দাঁড়াতেই ঠিক চিনলেন। কথাবার্তা হলো। পরে তিনিই আমাকে নিয়ে এলেন বেতার কেন্দ্রের ভেতরে। পরিচয় করিয়ে দিলেন সামনে যাকে যাকে পেলেন সবার সঙ্গে। সেদিন কামাল লোহানী, আশরাফুল আলম, সুব্রত বড়–য়া, আবদুল জব্বার, অনু ইসলাম, আমিনুল হক বাদশাসহ অনেকের সঙ্গেই দেখা আর কথাবার্তা হলো।